எகிப்திய பார்வோன் மூன்றாம் செனுசுரேட் பெரும் வீரன் ஆவான். வடக்கு எகிப்திலிருந்து, மேல் நுபியா வரை செல்வதற்கு நைல் ஆற்றிலிருந்து கால்வாய்களை வெட்டி நீர்வழி தடத்தை அமைத்தார். இந்த நீர்வழி தடம் வழியாக எகிப்தியர்கள் பல முறை நுபியாவை பகுதியை தாக்கினர். பல வெற்றிகளுக்குப் பின்னர் மன்னர் சென்சுரேட் கைப்பற்றிய நுபியா பகுதிகளில் வளுவான கோட்டைகளைக் கட்டினார். மேலும் கோட்டை அதிகாரிகள், எதிரிகளின் நடமாட்டம் குறித்து அடிக்கடி மன்னருக்கு கடிதம் வாயிலாக தகவல்கள் தெரிவித்தனர். நைல் ஆற்றின் கால்வாய் நீர்வழித்தடங்கள் மூலம், நுபியா நாட்டவர்களை எகிப்தில் அனுமதிக்கப்படவில்லை எனினும், வணிகர்கள் மட்டும் எகிப்தின் கோட்டைகளுக்கு உள் நுழைய அனுமதி வழங்கப்பட்டனர். 

மன்னர் சென்சுரேட்டின் படைவீரர்கள், பிலிஸ்தியர்களுடன் போரிட்டு, அவர்களை பாலஸ்தீனப் பகுதிக்கு விரட்டியடித்தனர். மன்னர் சென்சுரேட் மைய ஆட்சியின் நிர்வாகத்தை சீர்திருத்தி வலுப்படுத்தினார். பிரதேச நிர்வாகிகளை விட மைய நிர்வாகிகளுக்கு அதிக அதிகாரம் இருந்தது. எகிப்து இராச்சியம் மேல் எகிப்து, கீழ் எகிப்து, மைய ஆட்சிப் பகுதி என மூன்று நிர்வாக பகுதியாக பிரிக்கப்பட்டது. நுபியாவில் வாழ்ந்த எகிப்தியர்கள், பார்வோன் மூன்றாம் சென்சுரேட்டுக்கு சிலை எழுப்பி காவல் தெய்வமாக வணங்கினர். 

பார்வோன் மூன்றாம் அமெனிம்ஹத் ஆட்சிக் காலத்தில், எகிப்தின் மத்திய கால இராச்சியம் வேளாண்மை, பொருளாதாரத்தின் உச்சாணிக்கு சென்றது. இவர் காலத்தில் அரச குடும்பத்தினரின் இறந்த உடல்களை மம்மியாக்கி பிரமிடுகளில் வைத்துக் காத்தனர். சினாய் தீபகற்பப் பகுதியில் காவல் கூடங்கள், கோட்டைக் கொத்தளங்கள், மதில் சுவர்கள் அதிகமாக நிறுவப்பட்டது. 

மூன்றாம் அமெனிம்ஹெத்தின் 45 ஆண்டு கால ஆட்சிக்குப் பின் நான்காம் அமெனிம்ஹெத்தின் 9 ஆண்டு கால ஆட்சி சொல்லிக் கொள்ளும்படியாக இல்லை.பார்வோன் நான்காம் அமெனிம்ஹெத் ஆட்சியில் நைல் ஆற்றில் ஏற்பட்ட கரை புரண்டு ஓடிய வெள்ள நீரால் எகிப்து இராச்சியத்தின் வேளாண்மை நிலங்கள் அழிந்து, இராச்சியமும் வீழ்ச்சியடையக் காரணமாயிற்று. 

நான்காம் அமெனிம்கேத்திற்கு பின் அரியணை ஏறிய பெண் அரசி சோபிக்னெபுரு வாரிசு இன்றி இறந்ததால், எகிப்தின் 12-வது வம்சமும், எகிப்தின் மத்தியகால இராச்சியமும் உடனடியாக முடிவிற்கு வந்தது. 

கலை
புகழ் ஏணியின் உச்சியில் எகிப்தின் மத்தியகால இராச்சிம்
எகிப்தின் பனிரெண்டாம் வம்சம்
எகிப்தின் இரண்டாம் இடைநிலை காலத்தின் வீழ்ச்சி